पानी सप्लाई बंद रहने की सूचना पहले से मिलने के बावजूद कुछ क्षेत्रों में लोगों ने पानी की स्टोरेज पर ध्यान नहीं दिया। जिसके कारण उन्हें मजबूरन टैंकर से पानी मंगाना पड़ा। बुधवार को टैंकरों से पानी की बहुत ज्यादा सप्लाई नहीं हुई, लेकिन जो भी टैंकर गए उनके रेट सामान्य से काफी ज्यादा थे। पांच हजार लीटर पानी के टैंकर के लिए लोगों को एक हजार रुपये तक चुकाने पड़े। सामान्य दिनों में यह 600 से 700 रुपये में मिल जाता है।